**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/6342-2/2020.

**68/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**a közfoglalkoztatási feladatellátásához kapcsolódó, a TIVA-SZOLG Nonprofit Kft-vel kötött használat jogának alapításáról szóló szerződés módosításáról**

**(egyben a 11/2020. (IV.23.) számú alapítói határozatnak minősül)**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

**Jóváhagyom a TIVA-SZOLG Nonprofit Kft-vel 2017. június 30. napján** **kötött,** a Képviselő-testület 147/2017.(VI.29.) Kt. számú határozatával elfogadott egységes szerkezetű **használat jogának alapításáról szóló szerződés módosító okiratát jelen határozat 1. melléklete szerinti tartalommal.**

**INDOKOLÁS**

A Képviselő-testület 70/2017. (III.30.) Kt. sz. határozatában döntött arról, hogy a közfoglalkoztatással összefüggő feladatok – jogutódlással – teljes egészében átadásra kerülnek a TIVA-SZOLG Nonprofit Kft. (továbbiakban: TIVA-SZOLG Kft.) részére.

E határozat alapján jött létre **az Önkormányzat és a TIVA-SZOLG Kft. között szerződés használat jogának alapítására, mely 2017. május 01. napjától lépett hatályba.**

A Képviselő-testület a 70/2017. (III.30.) Kt. sz. határozat 4. mellékleteként elfogadott használat jogának alapítására szóló szerződést a 124/2017.(V.25.) Kt. számú határozat 2. melléklete szerinti tartalommal - a 2017. május 26-án kelt és hatályos módosító okirattal - módosította, majd ezt követően a használat jogának alapítására szóló szerződés a 147/2017. (VI.29.) Kt. számú határozat 1. melléklete szerinti tartalommal ismételten módosításra került, egyben a Képviselő-testület – figyelembe véve a fenti módosítást is – a szerződést egységes szerkezetbe foglalta.

A használat jogának alapításáról szóló 2017. június 30. napján kelt, a TIVA-SZOLG Kft. és az Önkormányzat közti szerződés **III.1.1. b) pontja értelmében az Önkormányzat a TIVA-SZOLG Kft. ingyenes használatába adta a tiszavasvári 046/1 hrsz-ú** 27,8474 ha nagyságú szántó, rét művelési ágú **ingatlanból 1,8 ha nagyságú területet** energia fűz telepítés céljából, valamint **0,9500 ha** **nagyságú területet** a közmunka mezőgazdasági programelem megvalósítását szolgáló fóliák és a hozzá tartozó vízi létesítmények elhelyezésére.

A Képviselő-testület a 437/2019. (XII.16.) Kt. számú határozatban döntött arról, hogy a 2020. évi közfoglalkoztatási programok elfogadás és támogatása esetén térítésmentes használatba adja a TIVA-SZOLG Kft. részére a tiszavasvári 046/1 hrsz-ú ingatlan további 0,5 ha nagyságú területét gyepmesteri telep kialakítása céljából, valamint 1 ha nagyságú területet gyógynövénytermesztés céljából.

A TIVA-SZOLG Kft. ténylegesen használt földterülete földmérő által felmérésre került, mely alapján megállapítást nyert, hogy a tiszavasvári 046/1 hrsz-ú ingatlanból a **Kft. részére ingyenes használatra átadott területnagyság összesen 6.6995 ha**, melyből 2,1598 ha rész energiafűzzel telepített, 0,2291 ha fóliás növénytermesztésre használt terület, 0,5218 ha a tervezett gyepmesteri telep, valamint 3,7888 ha szántóföldi növénytermesztésre hasznosított ingatlanrész.

**A TIVA-SZOLG Kft. által ténylegesen használt ingatlanrész eltér a használat jogának alapításáról szóló szerződésben foglaltaktól, ezért szükséges a 2017. június 30. napján kelt használat jogának alapításáról szóló szerződés III.1.1. b.) pontjának módosítása.**

Fentiek okán a határozat mellékletében szereplő módosító okiratot elfogadom.

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. április 23.

 **Szőke Zoltán**

 **polgármester**

**1. melléklet „A közfoglalkoztatási feladatellátásához kapcsolódó, a TIVA-SZOLG Kft-vel kötött használat jogának alapításáról szóló szerződés módosításáról” szóló 68/2020. PM. határozathoz**

**HASZNÁLAT JOGÁNAK ALAPÍTÁSÁRÓL SZÓLÓ SZERZŐDÉS**

**MÓDOSÍTÓ OKIRATA**

amely létrejött egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

képviseli: Szőke Zoltán polgármester

adóigazgatási azonosító száma: 15732468-2-15

bankszámlaszáma: 11744144-15404761

cégjegyzékszáma: 732462

mint használatba adó, (továbbiakban: **Használatba adó**) másrészről

**Tiszavasvári Településszolgáltatási és Vagyonkezelő Nonprofit Kft.**

elnevezés rövidítése: TIVA-SZOLG Nonprofit Kft.

székhelye: 4440 Tiszavasvári, Ady E. u. 8.

képviseli: Dr. Groncsák Andrea ügyvezető

cégjegyzékszám: 15-09-063127,

(továbbiakban: TIVA-SZOLG Nonprofit Kft.),mint Használatba Vevő (továbbiakban: **Használatba vevő**)

között az alulírott napon és helyen az alábbi feltételekkel a 2020. április 23-án kelt 68/2020. PM. határozat alapján:

**ELŐZMÉNY:**

Tiszavasvári Város Önkormányzat Képviselő-testülete „A közfoglalkoztatási feladatok jövőbeni ellátásáról” szóló 70/2017. (III.30.) Kt. számú határozatával arról döntött, hogy a közfoglalkoztatással összefüggő feladatok teljes egészében átadásra kerülnek a TIVA-SZOLG Nonprofit Kft. részére. A döntéssel Tiszavasvári Város Önkormányzata, mint használatba adó, a tulajdonában álló, közfoglalkoztatással összefüggő feladatellátást szolgáló ingatlan és ingó vagyontárgyakat a TIVA-SZOLG Nonprofit Kft., mint használatba vevő részére 2017. május 01. napjától használatba adta.

A Képviselő-testület a 70/2017. (III.30.) Kt. sz. határozat 4. mellékleteként elfogadott használat jogának alapítására szóló szerződést a 124/2017.(V.25.) Kt. számú határozat 2. melléklete szerinti tartalommal - a 2017. május 26-án kelt és hatályos módosító okirattal – módosította.

Ezt követően a használat jogának alapítására szóló szerződés a 147/2017. (VI.29.) Kt. számú határozat 1. melléklete szerinti tartalommal ismételten módosításra került, egyben a Képviselő-testület – figyelembe véve a fenti módosítást is – a szerződést egységes szerkezetbe foglalta.

A tiszavasvári 046/1 hrsz-ú szántó, rét művelési ágú önkormányzati ingatlanból a **Használatba vevő részére ingyenes használatba átadott területnagyság összesen 6.6995 ha**, mely **eltér a használat jogának alapításáról szóló szerződésben foglaltaktól.**

I. Szerződő felek fentiekre tekintettel a 147/2017. (VI.29.) Kt. számú határozattal jóváhagyott, 2017. június 30. napján kötött egységes szerkezetű használat jogának alapításáról szóló szerződés **III.1.1. b.) pontját az alábbiak szerint módosítják:**

„ III.1.1. b.) tiszavasvári külterület **046/1 helyrajzi számú** 27,8474 ha nagyságú szántó, rét művelési ágú ingatlanból - a jelen szerződés 2. mellékletét képező helyszínrajzon bekeretezve megjelölt - **6.6995 ha nagyságú rész,** melyből 2,1598 ha rész energiafűzzel telepített, a közmunka mezőgazdasági programelem megvalósítását szolgáló 0,2291 ha fóliás növénytermesztésre, 3,7888 ha szántóföldi növénytermesztésre hasznosított terület, valamint 0,5218 ha tervezett gyepmesteri telep.”

II. Felek rögzítik, hogy a használat jogának alapítására szóló szerződés jelen módosítással nem érintett részei változatlan tartalommal továbbra is érvényben és hatályban maradnak.

III.1. Szerződő felek jelen okiratot, mint akaratukkal mindenben megegyezőt jóváhagyólag aláírják.

III.2. Jelen szerződés a felek általi aláírással lép hatályba.

Tiszavasvári, 2020. ………………………..

 **Tiszavasvári Város Önkormányzat TIVA-SZOLG Nonprofit Kft.**

 **képv.: Szőke Zoltán képv.: Dr. Groncsák Andrea**

 **polgármester ügyvezető**

 **Használatba adó Használatba vevő**

**1. melléklet „A közfoglalkoztatási feladatellátásához kapcsolódó, a TIVA-SZOLG Kft-vel kötött használat jogának alapításáról szóló szerződés módosításáról” szóló 68/2020. PM. határozattal elfogadott használat jogának alapításáról szóló szerződéshez**

****